b'\n_START_ARTICLE_\nWillem Barents\n_START_PARAGRAPH_\nWillem Barents, (otok Terschelling, Nizozemska, 1550. - nedaleko Novaje Zemlje, Rusija, 20. lipnja 1597.), bio je nizozemski istra\xc5\xbeiva\xc4\x8d._NEWLINE_Barents je bio u\xc4\x8desnik tri od \xc4\x8detiri ekspedicije koje su krajem 16. stolje\xc4\x87a organizirane iz Nizozemske s ciljem pronalaska Sjevernog morskog puta za Tihi ocean. Tijekom tre\xc4\x87e ekspedicije otkriva Svalbard i Bj\xc3\xb8rn\xc3\xb8ya (Medvje\xc4\x91i otok). Kasnije dolazi s posadom do sjevernoisto\xc4\x8dne obale Novaje Zemlje, gdje mu je brod ostao smrznut u ledu. Po\xc5\xa1to je ekspedicija prezimila na otoku a brod je ostao zale\xc4\x91en i tijekom ljetnih mjeseci, Barents odlu\xc4\x8duje nastaviti putovanje u manjim brodicama du\xc5\xbe ruske laponske obale i Kola poluotoka._NEWLINE_Barentsa je ubio jedan \xc4\x8dlan ekspedicije koji je odmah sko\xc4\x8dio u more poslije toga. Prema iskazima 12 pre\xc5\xbeivjelih \xc4\x8dlanova zadnje ekspedicije, Barentsov ubojica se doimao bolesno nekoliko zadnjih dana prije ubojstva; izme\xc4\x91u ostalog, imao je halucinacije i probleme sa snom. _NEWLINE_1871. je prona\xc4\x91ena koliba u kojoj je Barentsova posada prezimila, sa o\xc4\x8duvanim knjigama, zapisnicima i kartama._NEWLINE_Barents je bio prvi Europljanin koji je prezimio na Arktiku. Barentsovo more je nazvano po njemu.'